ΓΡΑΠΤΗ ΕΡΩΤΗΣΗ E-2541/00

υποβολή: Theresa Villiers (PPE-DE) προς την Επιτροπή

(28 Ιουλίου 2000)

Θέμα: Ευρωπαϊκή αγορά αυτοκινήτου

Μπορεί η Επιτροπή να μας πει εάν προτίθεται να δημοσιεύσει την ανασκόπησή της για τη λειτουργία της ευρωπαϊκής αγοράς αυτοκινήτου;

Μπορεί η Επιτροπή να παραθέσει ένα κατάλογο των εγγράφων ή των ανακοινώσεων που έχουν δημοσιευθεί μέχρι σήμερα σχετικά με την επανεξέταση των κανόνων του ανταγωνισμού που εφαρμόζονται στην ευρωπαϊκή αγορά αυτοκινήτου;

Πιστεύει η Επιτροπή ότι οι αποκλίσεις από τους κανόνες ανταγωνισμού που έχουν δοθεί στην αυτοκινητοβιομηχανία, κυρίως όσον αφορά τις αντιπροσωπείες, αυξάνουν τις τιμές ή συμβάλλουν με οποιοδήποτε τρόπο στις διαφορές τιμών μεταξύ:

- του ΗΒ και της ηπειρωτικής Ευρώπης;

- της ΕΕ και των άλλων χωρών του κόσμου;

Απάντηση του κ. Monti εξ ονόματος της Επιτροπής

(22 Σεπτεμβρίου 2000)

Η Επιτροπή προετοιμάζει έκθεση αξιολόγησης του κανονισμού (ΕΚ) της Επιτροπής αριθ. 1475/95 της 28 Ιουνίου 1995 σχετικά με την εφαρμογή του άρθρου 85 παρ. 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων(1), του ισχύοντος κανονισμού απαλλαγής κατά κατηγορίες που αφορά την πώληση των αυτοκινήτων οχημάτων, δίδοντας ιδιαίτερη προσοχή στις διαφορές τιμών μεταξύ των κρατών μελών και στην ποιότητα τωνπηρεσιών που παρέχονται στους τελικούς χρήστες. Η έκθεση αυτή αξιολόγησης θα εκδοθεί μέχρι το τέλος του τρέχοντος έτους.

Η Επιτροπή δεν έχει εκδώσει κανένα έγγραφο ή ανακοίνωση για την αξιολόγηση του ισχύοντος κανονισμού απαλλαγής κατά κατηγορίες και δεν σκοπεύει να το πράξει πριν την έκδοση και τη δημοσίευση της έκθεσης αξιολόγησης.

Πολλοί παράγοντες συμβάλουν στις διαφορές τιμών μεταξύ του Ηνωμένου Βασιλείου και τωνπολοίπων κρατών μελών, όπως είναι ηψηλή τιμή της βρετανικής λίρας και τα επιπλέον έξοδα για τα δεξιοτίμονα αυτοκίνητα οχήματα που πωλούνται στο Ηνωμένο Βασίλειο. Ηψηλή φορολογία σε ορισμένα κράτη μέλη (όπως η Δανία, οι Κάτω Χώρες και η Φινλανδία) παροτρύνει τις αυτοκινητοβιομηχανίες να πωλούν τα αυτοκίνητά τους σε χαμηλότερες τιμές στα εν λόγω κράτη μέλη και το γεγονός αυτό μπορεί επίσης να δημιουργήσει μεγάλες διαφορές τιμών μεταξύ των εν λόγω κρατών μελών και του Ηνωμένου Βασιλείου, όπου δεν επιβάλλεται ειδικός φόρος κατά την αγορά αυτοκινήτων οχημάτων.

Στο πλαίσιο της έκθεσης αξιολόγησης του ισχύοντος κανονισμού απαλλαγής κατά κατηγορίες όσον αφορά τα αυτοκίνητα οχήματα, θα εξεταστεί, μεταξύ άλλων σημείων, το θέμα των διαφορών στις τιμές και ο ρόλος του ισχύοντος συστήματος πωλήσεων αυτοκινήτων στα πλαίσια αυτά.

Οι διαφορές στις τιμές δεν συνιστούν αφ'εαυτές παράβαση των ευρωπαϊκών κανόνων ανταγωνισμού. Το καθήκον της Επιτροπής είναι να διασφαλίσει ότι το παράλληλο εμπόριο, το οποίο αποτελεί σημαντικό παράγοντα για τη μείωση των διαφορών των τιμών, δεν παρεμποδίζεται από περιοριστικές πρακτικές από τις αυτοκινητοβιομηχανίες, από πρακτικές που αντίκεινται στους κοινοτικούς κανόνες ανταγωνισμού. Το Πρωτοδικείο των ΕΚ επιβεβαίωσε την απόφαση της Επιτροπής αποφαινόμενο ότι τέτοιες πρακτικές συνιστούν σοβαρή παράβαση και επιβάλλοντας πρόστιμο με την απόφασή του της 6ης Ιουλίου 2000 που εκδόθηκε για τηνπόθεση Volkswagen. Έχουν κινηθεί αυτεπάγγελτα πολλές διαδικασίες σε βάρος άλλων αυτοκινητοβιομηχανιών στο εν λόγω πλαίσιο και ορισμένες από αυτές αναμένεται να ολοκληρωθούν πριν από το τέλος του έτους.

Η Βρετανική επιτροπή ανταγωνισμού διεξήγε πρόσφατα εκτεταμένη έρευνα όσον αφορά την κατάσταση στη βρετανική αγορά. Οπουργός εμπορίου και βιομηχανίας εξέδωσε έκθεση τον Απρίλιο του 2000 και ανακοίνωσε επίσης ορισμένα μέτρα που αποσκοπούν στην αύξηση του ανταγωνισμού όσον αφορά την προσφορά και την πώληση αυτοκινήτων οχημάτων. Τα μέτρα αυτά αναμένεται να τεθούν σε εφαρμογή στο προσεχές μέλλον.

Όσον αφορά τις διαφορές στις τιμές μεταξύ της Κοινότητας και των κρατών τουπολοίπου κόσμου, σε εφαρμογή του κανονισμού της Επιτροπής ΕΚ αριθ. 1475/95, η Επιτροπή θα καταρτίσει έκθεση αξιολόγησης της απαλλαγής που παρέχεται όσον αφορά την πώληση αυτοκινήτων εντός της Κοινότητας. Οι διαφορές τιμών μεταξύ τουπολοίπου κόσμου και της Κοινότητας δεν αποτελούν συνεπώς μέρος της ανάλυσης που έχει πραγματοποιηθεί.

(1) ΕΕ L 145 της 29.6.1995.